CELEX: 62007FO0146
Language: lt
Date: 2009-03-31
Title: 2009 m. kovo 31 d. Tarnautojų teismo (pirmoji kolegija) nutartis. # Luigi Marcuccio prieš Europos Bendrijų Komisiją. # Viešoji tarnyba - Pareigūnai - Akivaizdus nepriimtinumas. # Byla F-146/07.

TARNAUTOJŲ TEISMO (pirmoji kolegija) NUTARTIS
      2009 m. kovo 31 d.
      Byla F‑146/07
      Luigi Marcuccio
      prieš
      Europos Bendrijų Komisiją
      „Viešoji tarnyba – Pareigūnai – Prašymas atlikti tyrimą dėl su ieškovu nutikusio įvykio – Ieškinys dėl žalos atlyginimo – Akivaizdžiai teisiškai nepagrįstas ieškinys – Akivaizdus nepriimtinumas“
      Dalykas: Pagal EB 236 ir AE 152 straipsnius pareikštas ieškinys, kuriuo L. Marcuccio prašo panaikinti Komisijos sprendimą netenkinti
         jo prašymo atlikti įvykio, nutikusio jam dirbant Komisijos delegacijoje Angoloje, tyrimą ir atlyginti dėl minėto įvykio patirtą
         žalą.
      
      Sprendimas: Atmesti ieškinį kaip iš dalies akivaizdžiai nepriimtiną ir iš dalies akivaizdžiai teisiškai nepagrįstą. Priteisti iš ieškovo
         bylinėjimosi išlaidas.
      
      Santrauka
      Pareigūnai – Ieškinys – Išankstinis administracinis skundas – Terminai – Teisės praradimas praleidus terminą – Atnaujinimas
            – Sąlyga – Naujas faktas
      (Pareigūnų tarnybos nuostatų 90 ir 91 straipsniai)
      Galimybė pateikti prašymą pagal Pareigūnų tarnybos nuostatų 90 straipsnio 1 dalį neleidžia pareigūnui nepaisyti šių nuostatų
         90 ir 91 straipsniuose numatytų ieškinio pareiškimo terminų ir netiesiogiai užginčyti laiku neapskųsto ankstesnio sprendimo.
         Tik remiantis naujais ir esminiais faktais galima pateisinti prašymo peržiūrėti galutiniu tapusį ankstesnį sprendimą pateikimą.
      
      (žr. 39 ir 47 punktus)
      Nuoroda:
      Teisingumo Teismo praktika: 1986 m. lapkričio 13 d. Sprendimo Becker prieš Komisiją, 232/85, Rink. p. 3401, 8 punktas.